# GYERTYALÁNG KEGYELETI SZOLGÁLAT KFT.

**LEVELEZÉSI CÍM: TELEFON: 06-23-415-036**

**2040 BUDAÖRS TELEFAX: 06-23-415-498**

## Ibolya utca 56. E-MAIL CÍM: 2040 Budaörs, Pf.: 169. gyertyalangkft@freemail.hu

##



**TELKI KÖZSÉG**

**POLGÁRMESTERI HIVATALA**

***BESZÁMOLÓ A TEMETŐ ÉS A***

***RAVATALOZÓ 2017. ÉVI***

***ÜZEMELTETÉSÉRŐL***

Készítette:

 Szegedi Elvira

 Ügyvezető igazgató

**Tisztelt Polgármester Úr!**

**Tisztelt Jegyző Asszony!**

**Tisztelt Képviselő Testület!**

Engedjék meg, hogy megragadva a kínálkozó alkalmat megköszönjem a Gyertyaláng Kegyeleti Szolgálat Kft. tevékenysége iránt mutatott bizalmukat a 2017. évi működésünk során.

Az Önkormányzat és társaságunk között kötött kegyeleti közszolgáltatási szerződés

alapján társaságunk éves beszámolási kötelezettséggel tartozik az

Önkormányzat felé.

**A településen 2017-es évben 12 temetés volt az alábbi megoszlásban:**

 Hagyományos temetés 6 esetben

 *Gyertyaláng Kft temetett:* *4 esetben*

 *Rex-Salus Kft temetett: 1 esetben*

 *Corpus Kft temetett: 1 esetben*

 Hamvasztásos temetés 6 esetben

 *Gyertyaláng Kft temetett: 6 esetben*

Ezen felül 2 alkalommal vitték haza a hamvakat közvetlenül a hamvasztás után.

Társaságunk a Ttv.17.§ (2) bekezdése szerint köteles betartani az egyenlő bánásmód követelményét a temetkezési szolgáltatók tekintetében. E kötelezettségünknek eleget téve az Rex-Salus Kft. és a Corpus Kft. részére biztosítottuk a tisztességes méltó temetés lebonyolításához szükséges feltételeket.

**A temető és ravatalozó üzemeltetéssel kapcsolatos árbevételek és költségek**

**2017-es évben az alábbi módon alakultak:**

 **Árbevétel éves:**

 Ravatalozó használat:  **160.000**.- Ft

 Ravatalozó berendezés használat: **90.000.-**Ft

 Elhunyt átvétel: **60.000**.- Ft

 Hamvak átvétele:  **64.000.-** Ft

 Hűtő használat: **12.000**.- Ft

 Sírköves napidíj: **6.000**.- Ft

 Sírásás: **141.000**.- Ft

 Sírhelydíj: **117.040**.- Ft

***Összes árbevétel: 650.040.- Ft***

Az előzőekben felsorolt temetői díjtételekből kell finanszírozni a temető fenntartásával, karbantartásával, állagmegóvásával, valamint az üzemeltetéshez kapcsolódó egyéb feladatok (pl. fűnyírás, hó eltakarítás, síkosság mentesítés, ravatalozó takarítás, temetői hulladék elszállítás, sírhelynyilvántartás stb.) ellátásával kapcsolatos kiadásokat.

A temetőüzemeltetési munkák végzése során törekedtünk arra, hogy a temetőbe látogatók elégedettek legyenek a temető tisztaságával, rendezett állapotával, megfelelve a kegyeleti elvárásoknak.

**Költségek éves szinten:**

 Temető fenntartási költségek: **420.550**.- Ft

* *Szemétdíj: 92.385.- Ft*
* *Fűnyírás költsége: 33.515.- Ft*
* *Egyéb fenntartási költség: 294.650.- Ft*

 Üzem. gépkocsi költségei:  **114.000**.- Ft

 Munkabér és közterhei: **176.325**.- Ft.

***Összesen: 710.875.- Ft.***

A temetkezési törvény és a helyi rendelet szerint, valamint a Kegyeleti Közszolgáltatói

Szerződésben vállalt üzemeltetői feladatainkat teljesítettük, ezek közé tartozik:

* a temetőben temetési szolgáltatást végző vállalkozók között a temetések időpontját

koordináltuk, a vállalkozásszerűen ipari tevékenységet végző vállalkozóktól a díjakat beszedtük, ellenőriztük, és biztosítottuk a munkaterület rendezett elhagyását,

* biztosítottuk a temetés /urnaelhelyezés/ feltételeit,
* gondoskodtunk a temető nyitásáról, zárásáról,
* biztosítottuk a ravatalozó folyamatos takarítását, a technikai berendezések üzemképes állapotban tartását, mely magába foglalja a temetőkben lévő halott hűtőt is.
* teljesítettük a temetőbe szállított elhunytak átvételét, tárolását, temetési szolgáltatás

céljára történő átadását,

* a temetőben lévő temetési helyekről, az egyéb temetési helyek nyilvántartására a temetői nyilvántartó könyvet vezettük, és ezek biztonságos őrzéséről gondoskodtunk, az eltemettetőnek, a jogosult hatóságnak betekintést engedélyeztünk, felvilágosítást nyújtottunk,
* értékesítjük a temetői sír, sírbolt és urnahelyeket az önkormányzat temetői rendelete, díjszabása alapján,
* a temetőlátogatókat folyamatosan tájékoztatjuk az őket érintő kérdésekben,
* kijelöljük a temetési helyeket,
* a temető és létesítményeit takarítjuk, tisztán tartjuk, az utakat síkosság

mentesítettük, a havat eltakarítottuk,

* összegyűjtöttük és elszállítottuk a temetői hulladékot,
* a bokrokat rendszeresen nyestük, fákat gallyaztuk, füvet kaszáltuk,
* gondoskodunk a temetői rend betartásáról és betartatásáról,
* a temető infrastruktúrájának üzembetartását és karbantartását biztosítottuk

( utak, járdák, kapuk, kerítések, stb.),

* összehangoltuk a temetői létesítmények, így különösen a ravatalozó használatával

kapcsolatos temetkezési szolgáltatók közötti tevékenységeket, szerveztük és segítettük a temetés és az urnaelhelyezés zökkenőmentes végrehajtását,

* a temetéshez szükséges hatósági igazolásokat, a halottvizsgálati bizonyítványokat

bekértük, archiváltuk,

* gondoskodtunk a temetőlátogatók ügyfélfogadásáról

Szeretném tájékoztatni a Tisztelt Önkormányzatot, hogy az urnafal 2015-ös megépülése óta 5 db betemetés történt. Ezzel szemben az urnás temetések alkalmával 11 db új urnasírhelyet vásároltak.

Kérem a tájékoztatásom elfogadását, természetesen a fentiekkel kapcsolatban felmerülő kérdésekre készséggel állok rendelkezésükre.

Budaörs, 2018. június 12.

Tisztelettel:

 Szegedi Elvira sk.

 ügyv. igazgató